اہلیاب

اہلیاب  ایک نقاش کاریگر تھا جس کا ذکر عبرانی بائبل کی کتاب خروج میں آیا ہے۔ تابوت سکینہ کی تیاری میں اہلیاب بھی شامل تھا۔قاموس الکتاب: تذکرہ تحت اہلیاب، صفحہ 107، مطبوعہ لاہور، 1993ء۔ اہلیاب کے باپ کا نام اخیسمک تھا۔ اہلیاب اعلیٰ درجہ کا کاریگر اور نقاش تھا اور نیلے ارغوانی اور سرخ رنگ کے سوت اور نفیس کتان کی کشیدہ کاری کا ماہر تھا۔بائبل: عہد نامہ قدیم، کتاب خروج، باب 38 آیت 23۔ اہلیاب کا تعلق قبیلہ دان سے تھا اور وہ بضلی ایل کے ماتحت تابوت سکینہ کی تیاری میں مصروف رہا۔بائبل: عہد نامہ قدیم، کتاب خروج، باب 31 آیت 6۔ تابوت سکینہ کی تیاری کے بعد عبرانی بائبل میں اہلیاب سے متعلق مزید کوئی اور بیان یا تفصیل نہیں ملتی۔ ایک عبرانی روایت کے مطابق اہلیاب کا مدفن موجودہ جنوبی لبنان میں ہے۔

 حوالہ جات 

زمرہ:بائبل کی شخصیات
زمرہ:بڑھئی
زمرہ:تورات
زمرہ:زبانیں
زمرہ:شخصیات تورات
زمرہ:کتاب خروج
زمرہ:کتاب خروج کی شخصیات
زمرہ:تابوت سکینہ